Šiaulietis

Šiaulietis – visuomenės, kultūros ir politikos savaitraštis, leistas nuo 1924 m. gruodžio 14 d. iki 1930 m. kovo 1 d. Šiauliuose.

 Istorija 
Išėjo vietoje savaitraščio „Mūsų kraštas“. Leido Petras Labanauskas, Antanas Januševičius. Redakcijos adresas: turgavietė, „Vilties“ draugijos knygynas, nuo 1926 m. Bažnyčios g. 40, Vilniaus g. 217, nuo 1929 m. – Varpo g. 18. Spausdino „Titnagas“, Savičiaus ir Šumkausko spaustuvė, B. Fridmano spaustuvė Šiauliuose. Išėjo 237 numeriai.

Nagrinėjo Šiaulių krašto ekonomikos, kultūros, švietimo, socialinius klausimus, informavo apie įvykius Lietuvoje, pasaulyje.

Bendradarbiavo Gerardas Bagdonavičius, Vytautas Bičiūnas, P. Bružas, Stasys Būdavas, Jonas Čeičys, J. Čepinskas, D. Černiauskas, Kostas Korsakas, Stasys Stulginskas, Pranas Tamošaitis, Arėjas Vitkauskas ir kt.

 Redaktoriai 
 Petras Labanauskas, Albinas Januševičius, J. Mielys, T. Radžius. 
 Tomas Dambrauskas‎ – 1928 m. faktinis redaktorius. 

 Šaltiniai 

 Nuorodos 
 „Šiaulietis“. E-paveldas.lt

Kategorija:Apskričių laikraščiai
Kategorija:Lietuvos savaitraščiai
Kategorija:Šiaulių spauda